open-index/open-wikipedia-markdown huggingface dataset:
রামানন্দ কলেজ

**রামানন্দ কলেজ** হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর শহরে অবস্থিত একটি উচ্চশিক্ষা প্রতিষ্ঠান। এটিই বিষ্ণুপুর মহকুমার সদর শহরে অবস্থিত একমাত্র সহশিক্ষামূলক ডিগ্রি কলেজ।

## ইতিহাস
ঐতিহাসিকভাবে গুরুত্বপূর্ণ বিষ্ণুপুর শহরে উচ্চশিক্ষার একটি কেন্দ্র গড়ে তোলার প্রথম উদ্যোগটি নিয়েছিলেন শহরের বিশিষ্ট স্বাধীনতা সংগ্রামী ও সমাজসেবী রামনলিনী চক্রবর্তী। রামানন্দ কলেজ প্রতিষ্ঠার প্রথম পদক্ষেপটি গ্রহণ করেন কলেজের প্রতিষ্ঠাতা-অধ্যক্ষ তথা পশ্চিমবঙ্গ সরকারের প্রাক্তন মন্ত্রী রাধাগোবিন্দ রায় এবং বিষ্ণুপুর শহর ও বাঁকুড়া জেলার অন্যান্য বিশিষ্ট ব্যক্তিবর্গ। রামনলিনী চক্রবর্তী, বিষ্ণুপুরের কোলে পরিবার, অনিলকুমার ভট্টাচার্য, ফ্রেন্ড’স ইউনিয়ন ক্লাবের সদস্যবৃন্দ ও সাধারণ মানুষের দানে কলেজ প্রতিষ্ঠার তহবিল গঠিত হয়।

বিশিষ্ট সাংবাদিক, সম্পাদক ও গবেষক রামানন্দ চট্টোপাধ্যায়ের (১৮৬৫-১৯৪৩) জন্ম বাঁকুড়া জেলার পাঠকপাড়ায়। তারই নামানুসারে এই কলেজটির নামকরণ করা হয়। উল্লেখ্য, রামানন্দ চট্টোপাধ্যায় ছিলেন *[[মডার্ন রিভিউ (কলকাতা)|মডার্ন রিভিউ]]* নামে একটি উচ্চশ্রেণীর অলংকৃত মাসিক ইংরেজি পত্রিকা এবং *[[প্রবাসী]]* নামে একটি বাংলা সংবাদপত্রের সম্পাদক, প্রকাশক ও মালিক। অবশ্য সারা জীবন সম্পাদনার কাজে আত্মনিয়োগ করলেও তিনি একাধিক সমাজ সংস্কারমূলক আন্দোলনের সঙ্গেও জড়িত ছিলেন।

১৯৪৫ সালে কলেজ প্রতিষ্ঠার পর থেকেই এটি স্থানীয় জনসাধারণ, এমনকি দূরবর্তী গ্রামীণ এলাকার ছাত্রছাত্রীদের মধ্যে উচ্চশিক্ষা বিস্তারে গুরুত্বপূর্ণ ভূমিকা গ্রহণ করেছিল। গ্রামীণ এলাকার ছাত্রছাত্রীরা কলেজের ছাত্রাবাসে ও বিষ্ণুপুরে ভাড়াবাড়িতে থেকে পড়াশোনা করেন। প্রতিষ্ঠার সময় কলেজটি ছিল কলকাতা বিশ্ববিদ্যালয় কর্তৃক অনুমোদিত। পরে এটি বর্ধমান বিশ্ববিদ্যালয়ের অধীনে আসে। বর্তমানে এটি বাঁকুড়া বিশ্ববিদ্যালয় কর্তৃক অনুমোদিত। রামানন্দ কলেজ ইউজিসি ইউ/এস ২এফ ও ১২বি কর্তৃক স্বীকৃত। প্রাক-স্বাধীনতা যুগের কলেজ হওয়ায় এটি বিশ্ববিদ্যালয় মঞ্জুরি কমিশন (ইউজিসি) ও বর্ধমান বিশ্ববিদ্যালয়ের পূর্ববর্তী শিক্ষাপ্রতিষ্ঠান। ২০০৭ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজকে ন্যাক খ++ গ্রেড (অর্জিত স্কোর ৮৩.১৫) প্রদান করে।

রামানন্দ কলেজের শিক্ষকেরা পশ্চিমবঙ্গ কলেজ সার্ভিস কমিশন থেকে নিযুক্ত হন।

## তথ্যসূত্র

## বহিঃসংযোগ
*রামানন্দ কলেজের প্রাতিষ্ঠানিক ওয়েবসাইট

বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:১৯৪৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৪৫-এ ভারতে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
ভারতীয় কিউপিড

**ইন্ডিয়ান কিউপিড** (বৈজ্ঞানিক নাম: *Everes lacturnus (Godart)*) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিয়োম্যাটিনি' উপগোত্রের সদস্য।

## উপপ্রজাতি

ভারতে প্রাপ্ত ইন্ডিয়ান কিউপিড এর উপপ্রজাতি হল-

* *Everes lacturnus syntala* Cantlie, 1963 – Dakhan Cupid
* *Everes lacturnus assamica* Tytler, 1915 – Assam Cupid
* *Everes lacturnus pila* Evans, 1925 – Nicobar Cupid

## বিস্তার
এদের ভারত, অস্ট্রেলিয়া এবং ইন্দোমালয় এর বিভিন্ন অঞ্চলে দেখা যায়।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:১৮২৪-এ বর্ণিত প্রজাপতি
বিষয়শ্রেণী:সিঙ্গাপুরের প্রজাপতি
বিগ্রি দাঁরি

**বিগ্রি দাঁরি** (বৈজ্ঞানিক নাম: *Prosotas dubiosa(Semper)*) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিওম্মাটিনি' উপগোত্রের সদস্য।

## আকার

বিগ্রি দাঁরি এর প্রসারিত অবস্থায় ডানার আকার ২২-২৬ মিলিমিটার দৈর্ঘ্যের হয়।
## উপপ্রজাতি

ভারতে প্রাপ্ত বিগ্রি দাঁরি এর উপপ্রজাতি হল-

* *Prosotas dubiosa indica* Evans, 1925 – Indian Tailless Lineblue

## বিস্তার
এদের ভারতএর হিমালয় এর পাদদেশে ১৫০০ মিটার উচ্চতা পর্যন্ত প্রায় সর্বত্রই দেখা পাওয়া যায়। এছাড়া শ্রীলঙ্কা, মায়ানমার, জাভা, সুমাত্রা এবং অস্ট্রেলিয়া পর্যন্ত এদের বিচরণ ক্ষেত্র।
## বর্ণনা

## আচরণ
বিগ্রি দাঁরিরা এলোমেলো ভঙ্গীতে মাটির কাছাকাছি অনেক্ষণ ধরে উড়তে থাকে। ফুলের প্রতি আসক্তি দেখা যায়। অনেকসময় পচা পাতার উপর বসে থাকে।
## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:সিঙ্গাপুরের প্রজাপতি
বিষয়শ্রেণী:১৮৭৯-এ বর্ণিত প্রজাপতি
তিলে ফিরকি

**তিলে ফিরকি** (বৈজ্ঞানিক নাম: *Arnetta atkinsoni (Wallace)*) এক প্রজাতির ছোট আকারের প্রজাপতি যার শরীর ও ডানা বাদামী রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।

## আকার
তিলে ফিরকি এর প্রসারিত অবস্থায় ডানার আকার ২৫-৩২ মিলিমিটার দৈর্ঘ্যের হয়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই স্কিপার গোত্রীয় প্রজাতি আকারে ছোট এবং কালচে ও চকচকে জলপাই বাদামী বর্ণযুক্ত। সামনের ডানার উপরিতলসেল এর বহিঃঅন্তভাগে অর্দ্ধস্বচ্ছ কয়েকটি আঁকাবাঁকা হলুদ ছোপ বিদ্যমান। অ্যাপেক্স অথবা শীর্ষের খানিক নিচে কোস্টাল প্রান্তরেখার কাছাকাছি ৩টে ছোট তীর্যক এবং সংলগ্ন অর্দ্ধস্বচ্ছ ছোপ লক্ষ্য করা যায়। ডিসকাল অংশের মধ্যভাগে ২টি অনুরূপ তীর্যক ছোপ বর্তমান। তবে ১ খ নং ইন্টারস্পেসে কোন ছোপ দেখা যায় না। সামনের ডানার নিম্নতলে কমলা হলুদ এবং সবজে ফুটকি অ দাগে ছাওয়া এবং উপরিতলের অনুরূপ দাগ-ছোপ যুক্ত। পিছনের ডানার নিম্নতলে ডিসকাল অঞ্চলে ৪টি ছোট, সাদা অ সুস্পষ্ট ছোপের একটি বাঁকানো সারি এবং সেল এর শেষপ্রান্তে একটি ছোট সাদা চপ বর্তমান। পুরুষ নমুনায়, সামনের ডানার নিম্নতলে ডরসাম এর মধ্যবর্তী অনহশে কালো টিকি (tuft) দেখা যায়। আর্দ্র ঋতুরূপ নমুনায়, পিছনের ডানার নিম্নতল অনেকাংশেই কালচে ও অনেক সাদা ছপযুক্ত, তবে শুষ্ক ঋতুরূপে এই প্রজাতি বাল রঙ্গা এবং লালচে ও সাদা অথবা কালো ছোপযুক্ত হয়।

## আচরণ

এদের উড়ান তুলনামূলকভাবে দুর্বল গতিতে ও ভিজে অথবা স্যাঁতস্যাঁতে ছোপ এ বসতে এবং পাখির বিষ্ঠাতে বসে খাদ্যগ্রহণ করতে দেখা যায়। পাহাড়ি অঞ্চলে ২৪০ মিটার উচ্চতায় এই প্রজাতির উপস্থিতি নথিভুক্ত রয়েছে। এপ্রিল, আগস্ট ও সেপ্টেম্বর মাসে এদের উড়ে বেড়াতে দেখা যায়। 

## চিত্রশালা

Image:Partially open wing position of Arnetta atkinsoni Moore, 1878 – Black-tufted Bob WLB IMG 1469 (9).jpg


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৭৮-এ বর্ণিত প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
ক্রিস কেগল

**ক্রিস কেগল** (Chris Cagle) যুক্তরাষ্ট্রীয় গায়ক-গীতিকার-গিটারিস্ট। তিনি কান্ট্রি মিউজিক এর জন্য খ্যাত। ১০ নভেম্বর ১৯৬৮ সালে সুগার ল্যান্ড, টেক্সাসে জন্মগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:টেক্সাসের গীতরচয়িতা
বিষয়শ্রেণী:ভার্জিন রেকর্ডসের শিল্পী
বিষয়শ্রেণী:ইউনিভার্সিটি অফ টেক্সাস অ্যাট আর্লিংটনের প্রাক্তন শিক্ষার্থী
বিষয়শ্রেণী:টেক্সাসের সঙ্গীতশিল্পী-গীতরচয়িতা
বিষয়শ্রেণী:মার্কিন গায়ক-গীতরচয়িতা
মীর্জা মহল, নাটোর

**মির্জা মহল** (Hindi: मृधमहल or *Mridha Mohol Jomidarbari*) আক্ষরিক অর্থে **রাজপুত্রের প্রাসাদ** (ফার্সী "*[[মীর্জা]]*" (میرز) মানে রক্তের রাজপুত্র এবং "*মহল*" (محل) মানে প্রসাদ) যা, নাটোরের জমিদারদের  দ্বারা পরিচালিত ছিল ।

এটি ১৮৮৬ সালে জহির শাহ মির্জা দ্বারা নির্মিত হয়েছিল। এটি ১৮৯৭ আসাম ভূমিকম্প এর ফলে ধ্বংসপ্রাপ্ত হয় এবং মির্জা জাফর এর পুনর্নির্মাণ করেন । এটির অবস্থান বাংলাদেশ এর (নাটোর জেলা, রাজশাহী বিভাগ) এবং পূর্বে এটি বেঙ্গল প্রেসিডেন্সি, ব্রিটিশ সাম্রাজ্য এর অন্তর্ভুক্ত ছিল । 

## আরো দেখুন
* নাটোর রাজবাড়ী
* নাটোর রাজবাড়ী
* উত্তরা গণভবন

## তথ্যসূত্র

বিষয়শ্রেণী:নাটোর জেলার দর্শনীয় স্থান
বিষয়শ্রেণী:বাংলাদেশের প্রাসাদ
মাইক্রোসফট ভিজুয়াল সি++

**মাইক্রোসফট ভিজুয়াল সি++** (প্রায়ই সংক্ষেপে MSVC (এমএসভিসি)) হচ্ছে সি, সি++, ও সি++/সিএলআই প্রোগ্রামিং ভাষার জন্য মাইক্রোসফট থেকে একটি সমন্বিত উন্নয়ন পরিকল্পনা (আইডিই) পণ্য। এমএসভিসি হচ্ছে মালিকানা সফটওয়্যার; এটি মূলত একটি স্বতন্ত্র পণ্য ছিল, কিন্তু পরে ভিজুয়াল স্টুডিওর একটি অংশ হয়ে ওঠে এবং পরীক্ষামূলক এবং বিনামূল্য উভয়ই আকারসমূহে পাওয়া যায়। এটি সি++ কোড, উন্নয়নশীল এবং ডিবাগিং করার জন্য সরঞ্জামগুলি, বিশেষ করে, উইন্ডোজ এপিআই, ডাইরেক্টএক্স এবং .নেট ফ্রেমওয়ার্কের কোড লেখার জন্য।

অনেক অ্যাপ্লিকেশন সঠিকভাবে কাজ করার জন্য পুনর্বিন্যাসযোগ্য ভিজুয়াল সি++ প্যাকেজগুলির প্রয়োজন। এই প্যাকেজগুলি প্রায়ই অ্যাপ্লিকেশনসমূহে স্বাধীনভাবে ইনস্টল করা হয়, যা  শুধুমাত্র একবার এটি ইনস্টল করার সময় একাধিক অ্যাপ্লিকেশন প্যাকেজ ব্যবহার করার অনুমতি দেয়। এই ভিজুয়াল সি++ পুনর্বিন্যাসযোগ্য এবং রানটাইম প্যাকেজগুলি বেশিরভাগই আদর্শ লাইব্রেরিগুলির জন্য ইনস্টল করা হয় যা অনেক অ্যাপ্লিকেশন ব্যবহার করে।

## তথ্যসূত্র

## বহিঃসংযোগ
* মাইক্রোসফটের ভিসুয়াল সি++ বিকাশকারী কেন্দ্র
* নির্মাণ উইন৩২ অ্যাপ্লিকেশন ভিসুয়াল সি++ ২০০৫ এক্সপ্রেস ব্যবহার করে
* ভিসুয়াল স্টুডিও সংস্করণে ভিসুয়াল সি++ সরঞ্জাম এবং টেমপ্লেট
* ভিসুয়াল সি++ স্বতন্ত্র নির্মাণ সরঞ্জাম
* মাইক্রোসফটের 'গোয়িং' চ্যানেল নাইন শো
* মাইক্রোসফট সি/সি++ কম্পাইলার পুনঃপ্রতিষ্ঠা , সেপ্টেম্বর ২০১৫

বিষয়শ্রেণী:সি কম্পাইলার
বিষয়শ্রেণী:সি++ কম্পাইলার
বিষয়শ্রেণী:সমন্বিত উন্নয়ন পরিকল্পনা
বিষয়শ্রেণী:মাইক্রোসফট উন্নয়ন সরঞ্জাম
সি প্লাস প্লাস
বিষয়শ্রেণী:১৯৯৩-এর সফটওয়্যার
বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট
বিগ ই (কুস্তিগির)

**ইতোর ইওয়েন** (জন্ম: মার্চ ১, ১৯৮৬) হলেন একজন মার্কিন পেশাদার কুস্তিগির, সাবেক ভারোত্তলনকারী এবং সাবেক আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে **বিগ ই** নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছেন কফি কিংস্টন এবং জেভিয়ের উডস।তিনি বর্তমান ডাব্লিউডাব্লিউই চ্যাম্পিয়ন।

২০০৯ সালে ডাব্লিউডাব্লিউইর সাথে সংযুক্ত হবার পূর্বে, ইওয়েন একজন ভারোত্তলনকারী ছিলেন। তখন তিনি মার্কিন যুক্তরাষ্ট্র ভারোত্তলন চ্যাম্পিয়ন ছিলেন। ডাব্লিউডাব্লিউই তে তিনি ১বার ও বর্তমান ডাব্লিউডাব্লিউই চ্যাম্পিয়ন,তিনি ৩ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ১০বার ডাব্লিউডাব্লিউই ট্যাগ টিম চ্যাম্পিয়নশিপ এবং ১ বার এনএক্সটি চ্যাম্পিয়নশিপ (তখন তিনি ডাব্লিউডাব্লিউইর উন্নয়নমূলক ব্রান্ড এনএক্সটিতে ছিলেন) জয়লাভ করেছেন। দ্য নিউ ডে ট্যাগ টিমের সদস্য হিসেবে তিনি ডাব্লিউডাব্লিউইর ইতিহাসে সবচেয়ে বেশি দিন রাজত্ব করা ডাব্লিউডাব্লিউই ট্যাগ টিম চ্যাম্পিয়ন ছিলেন।

## চ্যাম্পিয়নশিপ ও অর্জন

***[[ফ্লোরিডা চ্যাম্পিয়নশিপ রেসলিং]]**
**এফসিডাব্লিউ ফ্লোরিডা ট্যাগ টিম চ্যাম্পিয়নশিপ (১ বার)–কেলভিন রেইনেসের সাথে
****[[প্রো রেসলিং ইলাস্ট্রেটেড]]***
**বর্ষসেরা ট্যাগ টিম (২০১৫, ২০১৬)–কফি কিংস্টন এবং জেভিয়ের উডস-এর সাথে
**২০১৪ সালে প্রথম ৫০০ জন একক কুস্তিগিরের মধ্যে ২৪ তম।
***[[ডাব্লিউডাব্লিউই|ওয়ার্ল্ড রেসলিং এন্টারটেইনমেন্ট/ডাব্লিউডাব্লিউই]]**
**এনএক্সটি চ্যাম্পিয়নশিপ (১ বার)
**ডাব্লিউডাব্লিউই আন্তঃমহাদেশীয় চ্যাম্পিয়নশিপ (১ বার)
**ডাব্লিউডাব্লিউই র ট্যাগ টিম চ্যাম্পিয়নশিপ (২ বার)–কফি কিংস্টন এবং জেভিয়ের উডস-এর সাথে
**ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ (৬ বার)–কফি কিংস্টন এবং জেভিয়ের উডস-এর সাথে
**ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ টুর্নামেন্ট (২০১৮)

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:এনএক্সটি চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:আফ্রিকান-মার্কিন পুরুষ পেশাদার কুস্তিগির
বিষয়শ্রেণী:মার্কিন পাওয়ারলিফটার
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:মানি ইন দ্য ব্যাংক বিজয়ী
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:ডাব্লিউডাব্লিউই কুস্তিগীর
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:২১শ শতাব্দীর আফ্রিকান-মার্কিন পুরুষ ক্রীড়াবিদ
বিষয়শ্রেণী:আফ্রিকান-মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
শৈলবালা ঘোষজায়া

**শৈলবালা ঘোষজায়া** (২ মার্চ, ১৮৯৪ - ২১ সেপ্টেম্বর, ১৯৭৪) একজন খ্যাতনামা বাঙালি সাহিত্যিক। বাংলায় বহু উপন্যাস, ছোটগল্প রচনা করেছিলেন তিনি।

## প্রারম্ভিক জীবন
শৈলবালা পিতার কর্মস্থল বাংলাদেশের কক্সবাজারে জন্মগ্রহণ করেন। পরে পিতা, ডাক্তার কুঞ্জবিহারী নন্দী অবসর গ্রহণ করে বর্ধমান জেলায় চলে আসেন। তার বাল্যকাল বর্ধমানে অতিবাহিত হয়। ১৯০৭ সালে বর্ধমানের মেমারী গ্রামের নরেন্দ্রমোহন ঘোষের সাথে তার বাল্য বিবাহ হয়। তিনি বর্ধমান রাজ বালিকা বিদ্যালয়ের কৃতি ছাত্রী ছিলেন। পিতা ও জ্যেষ্ঠ ভ্রাতার কাছে প্রাথমিক শিক্ষা পান। বিবাহের পরে লেখাপড়ার পরিবেশ ছিলনা কিন্তু তিনি লুকিয়ে রাত জেগে পড়তেন ও লিখতেন। *[[শেখ আন্দু]]* উপন্যাসটি লিখে স্বামীর হাত দিয়ে তিনি প্রবাসী পত্রিকায় পাঠান। এই রচনাটিই তাকে খ্যাতি এনে দেয়। বাংলা নারী প্রগতিশীল সাহিত্যে শৈলবালা ঘোষজায়া একটি গুরুত্বপূর্ণ স্থান অধিকার করে আছেন।

## সাহিত্য ও সম্মান
১৩২১ বঙ্গাব্দে শৈলবালা শেখ আন্দু উপন্যাসটি লিখে প্রবাসী (পত্রিকা) তে পাঠালে সেটি পরের বছর প্রকাশিত হয় এবং বাংলা সাহিত্যজগতে আলোড়ন তোলে। এই আধুনিক চিন্তার উপন্যাসের নায়ক দরিদ্র মুসলিম ও নায়িকা হিন্দু। এই উপন্যাসের পর তিনি রক্ষণশীল সমাজের আক্রমণ ও সমালোচনার সম্মুখীন হন। কবিকঙ্কন চন্ডীর ওপর গবেষণামূলক প্রবন্ধ লিখে সরস্বতী উপাধি পান তিনি। শৈলবালা ঘোষজায়ার প্রকাশিত ৩৮ টি গ্রন্থ ছাড়াও বিভিন্ন মাসিকপত্রে উপন্যাস, আত্মজীবনী ছোটগল্প ইত্যাদি প্রকাশিত ও সমাদৃত হয়েছে। শিশুদের জন্যে রহস্য উপন্যাসও লিখেছেন তিনি। তার রচিত গ্রন্থগুলির মধ্যে নমিতা, জন্ম অপরাধী, জন্ম অভিশপ্তা, মঙ্গল মঠ, মনীষা, ইমানদার, মুচি, বিনির্ণয়, গঙ্গাজল, তেজস্বতী, চৌকো চোয়াল, জয়পতাকা, স্মৃতিচিহ্ন,  অন্তরের পথে ইত্যাদি উল্লেখযোগ্য। শ্বশুরগৃহে সাহিত্যচর্চা প্রায় নিষিদ্ধ ছিল, তার স্বামী নরেন্দ্রমোহন তার সাহিত্যের পৃষ্ঠপোষক ছিলেন কিন্তু দুর্ভাগ্যবশত নরেন্দ্রমোহন উন্মাদ রোগাক্রান্ত হয়ে যান ও তার আক্রমণে শৈলবালা নিজে এক চোখের দৃষ্টি হারান। স্বামী মারা গেলে তিনি একটি আশ্রমে থেকে লেখালিখি চালিয়ে গিয়েছিলেন দীর্ঘকাল অবধি। তার সাহিত্যসেবার জন্যে নদীয়ার মানদ মন্ডলী তাকে 'সাহিত্য ভারতী' ও 'রত্নপ্রভা' উপাধি প্রদান করে। কলকাতার স্নাতক মহিলা সংস্থা ও সাহিত্যকার যৌথ উদ্যোগে লীলা মজুমদার এবং মহাশ্বেতা দেবীর পরিচালনায় অনুষ্ঠিত সাহিত্যিক সংবর্ধনা&nbsp;সভায় তাকে সম্মানিত করা হয়।

## মৃত্যু
শেষ জীবন তিনি পুরুলিয়া জেলার মুরারডির নিকট রামচন্দ্রপুর শ্মশানে বিজয়কৃষ্ণ গোস্বামী নামাঙ্কিত আশ্রমে কাটান। বিপ্লবী অন্নদাপ্রসাদ বা স্বামী অসীমানন্দের তৈরী এই আশ্রমে তিনি থাকতেন। ১৯৭৪ সালে মারা যান শৈলবালা ঘোষজায়া।

## তথ্যসূত্র

বিষয়শ্রেণী:বাঙালি ছোটগল্পকার
বিষয়শ্রেণী:বাঙালি সাহিত্যিক
বিষয়শ্রেণী:বাঙালি শিশুসাহিত্যিক
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় ছোটগল্পকার
বিষয়শ্রেণী:ভারতীয় সাহিত্যিক
বিষয়শ্রেণী:১৮৯৪-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:ভারতীয় নারী ঔপন্যাসিক
বিষয়শ্রেণী:বাঙালি লেখক
ছোট ধলাকপাল রাজহাঁস

** ছোট ধলাকপাল রাজহাঁস** (বৈজ্ঞানিক নাম: *Anser erythropus*) (ইংরেজি: *Lesser white-fronted goose*) হচ্ছে **Anatidae** পরিবারের **Anser** গণের একটি পাখি।

এই প্রজাতির দেহ ধূসর পালকদ্বারা আবৃত তবে পেছনের অংশ সাদা পালক আছে। পায়ের রং হলদে। কপাল বড় ও সাদা।

## বিস্তৃতি
এই প্রজাতিটি আর্মেনিয়া; আজারবাইজান; বেলারুশ; বসনিয়া ও হার্জেগোভিনা; বুলগেরিয়া; চীন; ক্রোয়েশিয়া; এস্তোনিয়া; ফিনল্যান্ড; জর্জিয়া; জার্মানি; গ্রীস; হাঙ্গেরি; ইরান, ইরাক; জাপান; কাজাখস্তান; কোরিয়া; লাতভিয়া; ম্যাসেডোনিয়া, মঙ্গোলিয়া; মন্টিনিগ্রো; নরওয়ে; পোল্যান্ড; রুমানিয়া; রাশিয়া; সার্বিয়া; চেক প্রজাতন্ত্র; সুইডেন; সিরিয়া; তাজিকিস্তান; তুরস্ক; তুর্কমেনিস্তান; ইউক্রেইন; উজবেকিস্তান দেশে বিচরণ করে।

## বর্তমান অবস্থা এবং সংরক্ষণ
এই পাখির বৈশ্বিক অবস্থা সংকটাপন্ন, অনিশ্চিত ও অনুমান নির্ভর। বাংলাদেশে এর অবস্থান অনিশ্চিত ও অনুমান নির্ভর।

## চিত্রশালা

চিত্র:Anser erythropus naumann.jpg
চিত্র:Zwerggans (Anser erythropus) - Weltvogelpark Walsrode 2011.jpg
চিত্র:Lesser white fronted goose (Anser erythropus) (5).JPG
চিত্র:Zwerggans (Anser erythropus) - Weltvogelpark Walsrode 2011.jpg
চিত্র:Anser erythropus naumann.jpg
চিত্র:Fjällgås, Sätunaviken, Östergötland, April 2017 small.jpg
চিত্র:Anser erythropus MHNT.ZOO.2010.11.14.6.jpg|Museum specimen
চিত্র:Dwerggans-4961623.webm|Anser erythropus


## তথ্যসূত্র




বিষয়শ্রেণী:রাশিয়ার পাখি
বিষয়শ্রেণী:আন্সের
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
চ্যাড গ্যাবল

**চার্লস বেটস** (জন্ম: মার্চ ৮, ১৯৮৬) হলেন একজন মার্কিন পেশাদার কুস্তিগির এবং সাবেক অপেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **চ্যাড গ্যাবল** নামে কুস্তি করেন। তিনি বর্তমানে আমেরিকান আলফার সদস্য। উক্ত ট্যাগ টিমে তার সাথে আরো রয়েছেন জেসন জর্ডান, তারা উভয়ে হচ্ছেন সাবেক ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:ডাব্লিউডাব্লিউই কুস্তিগীর
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:ডাব্লিউডাব্লিউই স্পিড চ্যাম্পিয়ন
বিষয়শ্রেণী:মুখোশধারী কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
জেমস এলসওর্থ (কুস্তিগির)

**জেমস এলসওর্থ** **মরিস** (জন্ম: ডিসেম্বর ১১, ১৯৮৪) হলেন একজন মার্কিন পেশাদার কুস্তিগির এবং পেশাদার কুস্তি সহায়তাকারক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে **জেমস এলসওর্থ** নামে কুস্তি করেন। পূর্বে মরিস "**প্রিটি**" **জিমি ড্রিম** নামে স্বাধীন সার্কিটে কুস্তি করেছেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:মার্কিন পুরুষ পেশাদার কুস্তিগির
বাহাদুর নারিমান কাভিনা

লেফটেন্যান্ট কমান্ডার **বাহাদুর নারিমান কাভিনা** (জন্ম:? - মৃত্যু: ৩০ জুন, ২০১৭) ব্রিটিশ ভারতে জন্মগ্রহণকারী বিশিষ্ট ভারতীয় নৌ-কর্মকর্তা ও আইএনএস নিপাতের কমান্ডিং অফিসার ছিলেন। তিনি পাকিস্তানের করাচি বন্দর আক্রমণের প্রধান রূপকার ছিলেন তিনি। এছাড়াও, ৪ ডিসেম্বর, ১৯৭১ তারিখে পাকিস্তানি নৌবাহিনীর সদর দফতর আক্রমণের নেতৃত্ব দেন ভারতীয় নৌবাহিনীর জাহাজ নিপাতের কমান্ডিং অফিসার **বিএন কাভিনা**।

## কর্মজীবন

১৯৭১ সালের যুদ্ধে ভারতীয় নৌবাহিনী তাদের কার্যক্রম পরিচালনায় নতুন মিসাইল বোটের প্রচলন ঘটায়। সামগ্রিক দিক বিবেচনায় এনে ও যুদ্ধকালীন খরচের সাথে এর অঙ্গাঙ্গী সম্পর্ক বিরাজমান ছিল। আন্দামান দ্বীপপুঞ্জে আইএনএস বিক্রান্তের উপস্থিতিতে সফলভাবে এ ধরনের অভিযানগুলো পরিচালিত হয়েছিল। রুশ নির্মিত ভারতীয় নৌবাহিনীর মিসাইলবাহী রণতরীগুলো একে-অপরের সাথে যোগাযোগ রক্ষা করে মিসাইল আক্রমণ পরিচালনায় অগ্রসর হয় ও পাকিস্তানি নৌবাহিনীকে বিভ্রান্তির দিকে এগিয়ে নিয়ে যায়।

১৯৭১ সালের পাক-ভারত যুদ্ধে ট্রাইডেন্ট অভিযান সাঙ্কেতিক নামের এই অভিযানে নিপাত, নির্ঘাট ও বীর - এ তিনটি বিদ্যুৎ শ্রেণীর মিসাইলবাহী নৌ-জাহাজের সমন্বয়ে ২৫তম মিসাইল স্কোয়াড্রন গঠিত হয়েছিল। করাচিতে অবস্থিত পাকিস্তান নৌবাহিনীর সদর দফতরে দ্রুতগতিতে নৌ অবরোধ পরিচালনা করে। ছোট ধরনের রণতরী পিএনএস খাইবার, এমভি ভেনাস চ্যালেঞ্জার, পিএনএস শাহ জাহান ও পিএনএস মুহাফিজকে ধ্বংস করে ভারতীয় রণতরী করাচি বন্দর থেকে ২৬ কিলোমিটার দূরে অবস্থান নেয়। আইএনএস নিপাতের রাডারে তৈলবাহী ট্যাঙ্ক ও শোধনাগার দেখা গেলে নিপাত দুইটি কাজে অগ্রসর হয়। তৈলবাহী ট্যাঙ্ক ও শোধনাগারে আঘাত হেনে ট্রাইডেন্ট অভিযান পূর্ণাঙ্গভাবে উজ্জ্বীবনীশক্তি নিয়ে বোম্বের উদ্দেশ্যে গমন করে। এরপর থেকেই ৪ ডিসেম্বর তারিখকে নৌদিবসরূপে পালন করে থাকে।

## সম্মাননা
সফলভাবে এ অভিযান পরিচালনার স্বীকৃতিস্বরূপ এবং অসম্ভব সাহসিকতাপূর্ণ ও জীবনবাজী রেখে নৌ অভিযানের সাথে জড়িত তৎকালীন ক্যাপ্টেন ও পরবর্তীতে ভাইস এডমিরাল গুলাব মোহনলাল হিরণনন্দীকে নৌসেনা পদক, স্ট্রাইক গ্রুপ কমান্ডার যাদবকে মহাবীর চক্র পদক এবং তাকেসহ আইএনএস নির্ঘাট ও আইএনএস বীরের কমান্ডিং অফিসার যথাক্রমে ইন্দ্রজিৎ শর্মা ও ওম প্রকাশ মেহতাকে বীরচক্র পদকে ভূষিত করা হয়। এছাড়াও, আইএনএস নির্ঘাটের মাস্টার চিফ এম. এন. সাঙ্গালকে রাষ্ট্রপতি কর্তৃক অনুমোদিত বীরচক্র পদকে ভূষিত করা হয়েছিল।

১৯৭১ সালের যুদ্ধে বিজয়ী এই বীরসেনানী ১ জুলাই, ২০১৭ তারিখে অস্ট্রেলিয়ার অ্যাডিলেডে নিজ পুত্রের সাথে অবস্থানকালে বার্ধক্যজনিত কারণে ৮০ বছর বয়সে দেহাবসান ঘটে বলে এক জ্যেষ্ঠ নৌ-কর্মকর্তা জানিয়েছেন।

## তথ্যসূত্র

## আরও দেখুন
* জগজিত সিং অরোরা
* বাংলাদেশের স্বাধীনতা যুদ্ধ
* ভারত-পাকিস্তান যুদ্ধ ১৯৭১

## বহিঃসংযোগ
* ভারতের সেই দুঃসাহসী কমান্ডার কাভিনার মৃত্যু 

বিষয়শ্রেণী:জন্মের সাল অজানা
বিষয়শ্রেণী:২০১৭-এ মৃত্যু
বিষয়শ্রেণী:ভারত-পাকিস্তান যুদ্ধ, ১৯৭১
বিষয়শ্রেণী:ভারতীয় নৌ-কর্মকর্তা
বিষয়শ্রেণী:১৯৩৭-এ জন্ম
বিষয়শ্রেণী:মহারাষ্ট্রের সামরিক ব্যক্তি
বিষয়শ্রেণী:পারসি ব্যক্তি
মোহাম্মদ আজিজ (চিকিৎসক)

ডাঃ **মোহাম্মদ আজিজ** একজন বাংলাদেশী চিকিৎসক। তিনি পৃথিবীর ইতিহাসে রিভার ব্লাইন্ডনেস রোগের প্রথম মেডিকেলীয় অনুসন্ধানের নেতৃত্ব দেন, যার ফলে এই রোগের ওষুধ আইভারমেকটিন আবিষ্কার হয়। এই আবিষ্কারের জন্য ২০১৫ সালে উইলিয়াম সি. ক্যাম্পবেল এবং সাতোশি ওমুরা চিকিৎসাবিজ্ঞানে নোবেল পুরস্কার অর্জন করেন। পুরস্কার প্রদানের উদ্ধৃতিতে নোবেল কমিটি ডাঃ মোহাম্মদ আজিজের অবদান উল্লেখ করেন।

## শিক্ষাজীবন
ডাঃ মোহাম্মদ আজিজ ১৯৫৪ সালে ঢাকা মেডিকেল কলেজ থেকে এমবিবিএস পাশ করেন।এরপর ১৯৬২ সালে মার্কিন যুক্তরাষ্ট্রের ইউনিভার্সিটি অফ মিনেসোটা থেকে ক্লিনিক্যাল প্যাথলজিতে পিএইচডি করেন। এরপর জন হপকিন্স বিশ্ববিদ্যালয় থেকে পোস্ট ডক্টরাল এবং লন্ডন স্কুল অফ হাইজিন এন্ড ট্রপিক্যাল মেডিসিন থেকে ক্লিনিক্যাল মেডিসিন ইন দি ট্রপিকসে ডিপ্লোমা অর্জন করেন।

## কর্মজীবন
১৯৬২ থেকে ১৯৭৩ সাল পর্যন্ত ডাঃ আজিজ ইউনিভার্সিটি অফ মিনেসোটায় একজন শিক্ষক এবং গবেষক হিসেবে কাজ করেন। ১৯৭৫ সালে তিনি সিয়েরা লিওনে বিশ্ব স্বাস্থ্য সংস্থার সমন্বয়কারী হিসেবে কাজ করেন। ১৯৭৬ সালে ডাঃ মোহাম্মদ আজিজ মার্কিন ওষুধ কোম্পানি মার্ক এন্ড কো এ ডিরেক্টর অফ দি ডোমেস্টিক রিসার্চ হিসেবে যোগদান করেন। ১৯৮১ সালে তিনি একই প্রতিষ্ঠানের আন্তর্জাতিক ক্লিনিক্যাল রিসার্চ শাখায় সিনিয়র ডিরেক্টর হিসেবে যোগদান করেন।

## সাফল্য
মার্কিন ওষুধ কোম্পানিতে কর্মরত অবস্থায় সময় ডাঃ আজিজ সেনেগালে রিভার ব্লাইন্ডনেস এবং লিম্ফেটিক ফাইলেরিয়াসিসের চিকিৎসায় আইভারমেকটিনের কার্যকারিতা আবিষ্কার করেন। গত শতাব্দীর আশির দশক পর্যন্ত এই রোগের চিকিৎসার জন্য কার্যকর কোনো ঔষধ ছিল না। সেই সময় বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসে আক্রান্ত হওয়ার ঝুঁকিতে ছিল। এই আবিষ্কারের জন্যই ক্যাম্পবেল এবং ওমুরা ২০১৫ সালে নোবেল পুরস্কার পান।

## মৃত্যুবরণ
১৯৮৭ সালের ২৫ নভেম্বর ডাঃ মোহাম্মদ আজিজ পাকস্থলীর ক্যান্সারে আক্রান্ত হয়ে মৃত্যুবরণ করেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:বাংলাদেশী চিকিৎসক
চৌধুরী গোলাম আকবর

**চৌধুরী গোলাম আকবর** (১৬ সেপ্টেম্বর ১৯২১ – ২৯ ডিসেম্বর ১৯৮৮) হচ্ছেন একজন বাংলাদেশি লেখক। তিনি বাংলা একাডেমীতে বাংলাদেশের লোক সাহিত্য সংগ্রাহক হিসেবে দায়িত্ব পালন করেছেন।

## প্রারম্ভিক জীবন
চৌধুরী গোলাম আকবর মৌলভীবাজার জেলার (বর্তমান কমলগঞ্জ উপজেলা, মৌলভীবাজার জেলা, বাংলাদেশ) দরগাপুর গ্রামে  ১৬ সেপ্টেম্বর ১৯২১ সালে জন্মগ্রহণ করেন। ১৯৩৬ সালে তিনি মিডল ইংলিশ পরীক্ষায় উত্তীর্ণ হন। এম.ই পরীক্ষায় পাশের পর, তিনি একটি প্রতিযোগিতামূলক পরীক্ষা দেন এবং ১৯৪২ সালে প্রাথমিক বিদ্যালয়ের শিক্ষক হন। শিক্ষক হওয়ার পর ১৯৫২ সালে তিনি গুরু প্রশিক্ষণ পরীক্ষা পাশ করেন। প্রাইভেট প্রার্থী হিসেবে ১৯৫৪ সালে তিনি ম্যাট্রিকুলেশন পরীক্ষায় উত্তীর্ণ হন। ২৫ বছরের শিক্ষকতা জীবন শেষে, ১৯৬৭ সালে তিনি অবসর গ্রহণ করেন। ২৯শে ডিসেম্বর, ১৯৮৮ সালে তিনি মৌলভীবাজার জেলায় শেষনিঃশ্বাস ত্যাগ করেন।

## সাহিত্য জীবন
গোলাম আকবরের লোকসাহিত্যের প্রতি বিশেষ আকর্ষণ ছিল। অবসর গ্রহণের পর, তিনি বাংলা একাডেমীর লোক সাহিত্য সংগ্রাহক হিসেবে নিযুক্ত করা হয়। তিনি সিলেট অঞ্চল ঘুরে বেড়ান এবং প্রচুর লোকসাহিত্য ও সংগীত সংগ্রহ করেন। লোকসাহিত্যের উপর তিনি কিছু বই লিখেন এবং অনেকগুলো গীতিকবিতা এবং লোকসাহিত্যের সম্পাদনাও করেন। তিনি বাংলা সাহিত্যে অনেক গদ্য রচনা করেন। জীবনের প্রথম দিকে তিনি কবিতা এবং সংগীত লিখেছেন। তার মৃত্যুর পর, “আমার কবিতা” নামে তার লিখিত কবিতা নিয়ে একটি সংকলিত বই প্রকাশিত হয়।

## উল্লেখযোগ্য কাজ
* *[[সিলেট গীতিকা]]* (১৯৬৮)
* *খোলাফায়ে রাশেদা বা চার খলিফার পুঁথি* (১৯৬৯)
* *সাধক কবি ভবানন্দ* (১৯৭৮)
* *সিলেট নাগরি পরিক্রমা* (১৯৭৮)
* *রাধারমণ সংগীত* (১৯৮১)
* *লোকসাহিত্যে ইসলাম* (১৯৮৭)
* *লোকসাহিত্যের কথা* (১৯৮৮)
* *রাষ্ট্রভাষা একুশে প্রসঙ্গ* (১৯৯৭)
* *জালালাবাদের সাংস্কৃতিক ঐতিহ্য* (১৯৯৮)
* *রচনা ও সংগ্রহ সম্ভার ১ম-খণ্ড* (২০০৭)
## তথ্যসূত্র

## বহিঃসংযোগ
*

বিষয়শ্রেণী:বাংলাদেশী পুরুষ লেখক
বিষয়শ্রেণী:১৯২১-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:পাকিস্তানি শিক্ষাবিদ
অজ্ঞাতব্যক্তিভীতি

[থাম্ব|মার্কিন যুক্তরাষ্ট্রে প্রকাশিত রাজনৈতিক কার্টুন: 'আংকেল স্যাম' জনৈক '[চীন|চিনাম্যান'কে পদাঘাত করছেন। ঊনবিংশ শতাব্দীতে প্রকাশিত কার্টুনটি *চাইনিজ এক্সক্লুজন* আইনকে নির্দেশ করছে।]]
**অজ্ঞাতব্যক্তিভীতি** হল কোন বহিরাগত বা অপরিচিত মানুষের থেকে ভয় বা অবিশ্বাস।

অজ্ঞাতব্যক্তিভীতির প্রভাব গোষ্ঠীর ভিতরের মানুষের গোষ্ঠীর বাইরের মানুষের ওপর বা বিষয়ে সম্বন্ধ, অনুভূতি ইত্যাদিতে দেখা যায়। নিজের পরিচয় হারানোর ভয়, কর্মকাণ্ডের ওপর সন্দেহ, উগ্রতা, এবং তার উপস্থিতি নাকচ করে আগে থেকে ধারণা করে নিয়ে পবিত্রতা রক্ষা ইত্যাদি এর অন্তর্গত। অজ্ঞাতব্যক্তিভীতিকে "অন্য সংস্কৃতির অসমালোচনামূলক উৎকর্ষ" হিসাবে দেখানো যায়, যেখানে কোনো একটি সংস্কৃতিকে "অবাস্তব, রূঢ়বদ্ধভাবে ধৃত এবং বিদেশী" আখ্যা দেওয়া হয়।

অজ্ঞাতব্যক্তিভীতি এবং বর্ণবাদের (racism) ভেদ না বুঝে কখনো কখনো দুটি শব্দকে অন্যটির পরিবর্তে ব্যবহার করা হয়। কারণ বহুক্ষেত্রে, একই রাষ্ট্রের লোক একই বর্ণ বা জাতির হয়। সেইজন্য, অজ্ঞাতব্যক্তিভীতিকে বহিরাগত সংস্কৃতির বিরোধ বলে মনে করে পৃথক করা হয়।

## সংজ্ঞা
অজ্ঞাতব্যক্তিভীতিকে "বহিরাগতের প্রতি দৃঢ়বদ্ধভাবে থাকা ভয়" বা "অচেনার ভয়" বলা যায়। অজ্ঞাতভীতির ইংরাজী শব্দ *জেনোফোবিয়া* (xenophobia) এসেছে গ্রিক জেনোস (ξένος) অর্থাৎ "অপরিচিত", "বহিরাগত" এবং ফোবোস (φόβος) অর্থাৎ "ভয়"-এর থেকে।
## চিহ্নিতকরণ
### এশিয়া
#### মালয়েশিয়া
২০১৪ সালে, পেনাং রাজ্যে বিদেশিদের স্থানীয় খাবার রান্না করার উপর একটি নিষেধাজ্ঞা জারি করা হয়। খ্যাতনামা স্থানীয় রাঁধুনি রেজুয়াওয়ান ইসমাইল এই আইনের সমালোচনা করেন।
### ওশিয়ানিয়া
#### অস্ট্রেলিয়া
২০০৫ সালের ক্রোনুলা দাঙ্গা সংঘটিত হয় শ্বেতাঙ্গ ও লেবানিয় অস্ট্রেলীয়দের পরস্পরের প্রতি অবিশ্বাসপূর্ণ মনোভাবের জন্য।

### আফ্রিকা
#### দক্ষিণ আফ্রিকা
থাম্ব|২৩ এপ্রিল ২০১৫-তে জোহানেসবার্গে অজ্ঞাতব্যক্তিভীতির বিরুদ্ধে প্রতিবাদ
দক্ষিণ আফ্রিকায় অজ্ঞাতব্যক্তিভীতি বর্ণভেদের যুগ এবং বর্ণভেদের পরবর্তী যুগ, উভয় সময়েই দেখা গেছে। দ্বিতীয় বুয়ার্স যুদ্ধের পর বুয়ারদের এবং ব্রিটিশদের মধ্যেকার সম্বন্ধ অধিক দুর্বল হয়ে পড়ে। অনেক গরিব আফ্রিকান ব্রিটিশদের ব্যবসায়িক স্থানসমূহ আক্রমণ করে। দক্ষিণ আফ্রিকায় সেকারণে অনেক আইন গৃহীত হয়, যেমন: "ইচ্ছুক না হওয়া" ভারতীয়দের বিতাড়ন করতে প্রণয়ন করা ১৯১৩ সালের *ইমিগ্রেণ্টস্ রেগুলেশন অ্যাক্ট*। *টাউনশিপ ফ্র্যানচাইজি অর্ডিনেন্স অব ১৯২৪*-এ ভারতীয়দেরকে মিউনিসিপাল ফ্র্যানচাইজির থেকে বঞ্চিত করতে তৈরি করা হয়েছিল।

১৯৯৪ এবং ১৯৯৫-তে জোহানেসবার্গে বিদেশীদের ওপর আক্রমণ চালানো হয়। দাবী করা হয় যে, পুলিশরা যেন বিদেশীদের তাদের দেশ থেকে বের করে দেয়। ২০০৮ এ একই স্থানে পুনরায় আক্রমণ ঘটে। হাজার হাজার বিদেশীকে স্থান ত্যাগ করতে হয়; তাদের সম্পত্তি, বাণিজ্য প্রতিষ্ঠান এবং ঘরবাড়ি লুট করা হয়। এই আক্রমণে ৫৬ জনের মৃত্যু হয়।

২০১৫-তে, দক্ষিণ আফ্রিকায় পুনরায় অজ্ঞাতব্যক্তিভীতি সম্বন্ধীয় আক্রমণ সংঘটিত হয় জিম্বাবুয়ে থেকে আসা লোকজনের বিরুদ্ধে। জুলু রাজা গুডউইল জ্বেলিথিনি কভেকুজুলু বিদেশীদের "তল্পিতল্পা গুটিয়ে দেশ ছাড়ো" বলার পরেই এমনটা হয়। ২০ এপ্রিল ২০১৫-এর তথ্যানুযায়ী, এই ঘটনায় ৭ জনের মৃত্যু, এবং ২০০০-এরও বেশি বিদেশী স্থানচ্যুত হয়।

## তথ্যসূত্র


বিষয়শ্রেণী:ভীতি
বিষয়শ্রেণী:বিদ্বেষ
বিষয়শ্রেণী:সমাজবিজ্ঞান
বিষয়শ্রেণী:অমূলক ভীতি
বিষয়শ্রেণী:ধরন অনুযায়ী পূর্বসংস্কার ও বৈষম্য
বিষয়শ্রেণী:বর্ণবাদ
বিভাবতী বসু

**বিভাবতী বসু** একজন গান্ধীবাদী সমাজকর্মী ও ভারতের স্বাধীনতা আন্দোলনের অন্যতম সহায়ককারী মহিলা কর্মী ছিলেন। তিনি দেশনেতা ও ব্যারিস্টার শরৎচন্দ্র বসুর সহধর্মিণী।

## কৃতিত্ব
১৮৯৬ সালে কলকাতায় জন্ম হয় বিভাবতী বসুর। পিতা অক্ষয়কুমার দে বিশ্বাস ও মাতার নাম সুবালা। উনিশ শতকের প্রখ্যাত বাগ্মী শ্যামাচরণ দে ছিলেন অক্ষয়কুমারের জ্যাঠামশাই। দে বিশ্বাস পরিবার ছিল উত্তর কলকাতার একটি সম্ভ্রান্ত পরিবার। তাঁদের পৈতৃক গৃহ ছিল কলেজ ষ্ট্রীটে। সে বাড়িতে সে সময়ের বহু গণ্যমান্য ব্যক্তির নিত্য আসা যাওয়া থাকত। বিভাবতীর এক খুড়তুতো ভাই হলেন প্রখ্যাত কবি ও অধ্যাপক বিষ্ণু দে। ১৯০৯ সালের ৯ ডিসেম্বর কটক নিবাসী জানকীনাথ ও প্রভাবতী বসুর দ্বিতীয় পুত্র শরৎচন্দ্র বসুর সঙ্গে বিভাবতীর বিবাহ হয়। এ বিবাহে রবীন্দ্রনাথ ঠাকুর উপস্থিত ছিলেন। তাঁদের আট সন্তান- চার পুত্র ও  চার কন্যা। সুভাষচন্দ্র তাকে মেজোবৌদি বলে সম্বোধন করতেন। কলকাতার বাইরে গেলেই প্রিয় মেজবৌদিকে পত্র লিখতেন সুভাষচন্দ্র। সেসব সারাজীবন আগলে রেখেছিলেন তিনি।  বিভাবতী গান্ধীবাদী আন্দোলনে যুক্ত হন। ১৯২১ খৃষ্টাব্দে গান্ধীজির বিদেশী দ্রব্য বর্জন আন্দোলনে সক্রিয় ছিলেন। চরকা কেটে, খদ্দরের কাপড় তৈরি করে বাড়ি বাড়ি বিক্রি করতেন। তার স্বামী শরৎ বসু ও দেবর নেতাজী সুভাষচন্দ্র বসুর বহু গুরুত্বপূর্ণ ও গোপনীয় রাজনৈতিক কাজের সাথী ছিলেন তিনি। বাড়ির পুরুষদের অনুপস্থিতিতে পুলিশ তাদের উডবার্ন রোডের বাড়ি তল্লাশি কর‍তে এলে পরিস্থিতির মোকাবিলা করেন। ১৯৩৪ সালে অসুস্থ সুভাষচন্দ্রকে সরকার বিদেশে পাঠাবার ব্যবস্থা করলে তিনিই সমস্ত ব্যবস্থাপনার দায়িত্বে ছিলেন। ১৯৪১ সালে নেতাজী অন্তর্ধানে যাওয়ার ব্যাপারেও যুক্ত ছিলেন তিনি। ১৯৪১ এ শরৎচন্দ্র বসু গ্রেফতার হলেন। তাঁকে সুদূর দক্ষিণ ভারতে কুনুরে শৈল শহরে পাঠিয়ে দিল ব্রিটিশ সরকার। বহুকাল পরিবারকে জানানোও হয়নি শরৎচন্দ্রের ভৌগোলিক অবস্থান।  উডবার্ন পার্কের বাড়ির উপর ছিল কড়া পুলিশি নজর। ১৯৪৫ এ শরৎচন্দ্র মুক্তি পাওয়া পর্যন্ত তাঁকে অনেক কষ্টে সন্তানদের নিয়ে কয়েক বছর কাটাতে হয়েছিল। ১৯৪৮ ও '৪৯ সালে শরৎচন্দ্রের সঙ্গে তিনি ইউরোপের বেশ কিছু দেশ ভ্রমণ করেন। ভ্রমণ করেন মিশরেও। বসু পরিবারের মহিলা সদস্যাদের মধ্যে ভিয়েনা ভ্রমণ কালে তিনিই প্রথম, সুভাষ পত্নী এমিলিয়ে শেংকেল ও কন্যা অনিতাকে বসু পরিবারের মধ্যে গভীর আন্তরিকতার সঙ্গে বরণ করে নেন।  ১৯৫০ সালে স্বামী শরৎচন্দ্রের মৃত্যুর পর প্রত্যক্ষ রাজনীতিতে জড়িত হন। কিছুকাল পশ্চিমঙ্গ বিধান সভার সদস্যা ছিলেন।  তাঁর কনিষ্ঠা কন্যা বিশিষ্ট শিক্ষাবিদ ও রাষ্ট্রবিজ্ঞানী ডঃ চিত্রা ঘোষ মা বিভাবতী বসুর জীবনের উপর Mother of My Heart: The Story of Bivabati Bose (Thema publishers) বইটি রচনা করেন।

## মৃত্যু
২৩ জুন, ১৯৫৪ সালে ক্যান্সার রোগে আক্রান্ত হয়ে কলকাতায় পরলোক গমন করেন বিভাবতী বসু। তার স্মৃতিতে কলকাতার উডবার্ন পার্কের নতুন নামকরণ করা হয় বিভাবতী সরণি।

## তথ্যসূত্র

বিষয়শ্রেণী:১৯৫৪-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
ধীরেন্দ্রলাল ধর

**ধীরেন্দ্রলাল ধর** (১২ জানুয়ারি, ১৯১৩ - ২০ সেপ্টেম্বর ১৯৯১) একজন খ্যাতনামা বাঙালি সাহিত্যিক। তিনি শিশুসাহিত্যে তার অবদানের জন্যে ভারতের জাতীয় পুরস্কার পান।

## প্রারম্ভিক জীবন
ধীরেন্দ্রলাল কলকাতায় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে প্রশিক্ষণ নেন ও শিক্ষকতার কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খ্রিষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহতে অংশ নিয়েছিলেন। পরে হিন্দু মহাসভার যুব শাখাতে যোগ দেন।

## সাহিত্য
সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে *গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী* ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা *প্রিয়দর্শী অশোক, নীলকর এলো দেশে, মন্দিরে মন্দিরে* ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরস্কার পান ধীরেন্দ্রলাল।

## মৃত্যু
১৯৯১ সালের ২০ সেপ্টেম্বর মারা যান সাহিত্যিক ধীরেন্দ্রলাল ধর।

## তথ্যসূত্র

বিষয়শ্রেণী:বাঙালি শিশুসাহিত্যিক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাঙালি লেখক
বিষয়শ্রেণী:১৯১৩-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:ভারতীয় শিশুসাহিত্যিক
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:বিদ্যাসাগর কলেজের প্রাক্তন শিক্ষার্থী
বিষয়শ্রেণী:বাঙালি গোয়েন্দা কাহিনি লেখক
খামোশ খউফ কি রাত

***খামোশ খউফ কি রাত*** একটি বলিউড নির্মিত হিন্দি রহস্যকাহিনী মূলক চলচ্চিত্র। এই ছবিটি পরিচালনা করেন অভিনেতা ও পরিচালক দীপক তিজোরি। হলিউডের রহস্য চলচ্চিত্র আইডেন্টিটি'র অনুকরণে এটি নির্মিত।

## কাহিনী
দুটি কাহিনী পাশাপাশি চলেছে এই সিনেমায়। একটি বর্তমানে অপরটি ফ্ল্যাশব্যাকে। সিরিয়াল কিলার মানসকে পরের দিন ফাঁসির সাজা শোনানো হবে। মানস যার চিকিৎসায় ছিল সেই ডাক্তার শ্রীমতি সাক্ষী সাগর হঠাৎ কিছু ভয়েস রেকর্ড উদ্ধার করেন যার দ্বারা তিনি প্রমাণ করতে চান অপরাধী দ্বৈতসত্বার অধিকারী মানসিক রোগী। তিনি এই ফাঁসি বন্ধের জন্যে জরুরী ভিত্তিতে উচ্চপদস্থ কর্মকর্তা ও জজসাহেবকে অনুরোধ করেন। মধ্যরাত্রে এই আলোচনা বসে। অপরদিকে দেখা যায় তীব্র বৃষ্টির রাতে অভিনেত্রী কাশ্মীরাকে নিয়ে গাড়ি চালাচ্ছে তার বডিগার্ড অবিনাশ। রাস্তায় এক মহিলা তার গাড়ীর সামনে এলে মারাত্মক আহত হয়। অবিনাশ তাকে ও তার স্বামী পুত্রকে গাড়িতে করে নিয়ে আসে একটি ছোট্ট মোটেলে। কাশ্মীরা অবিনাশকে বারন করে তাদের সাহায্য করতে কিন্তু অবিনাশ ডাক্তারের সন্ধানে আবার বেরিয়ে যায় ও ব্যর্থ হয়। ফিরে এসে সে নিজেই ক্ষত সেলাই করে আহতের। ইতোমধ্যে ওই মোটেলে একে একে আশ্রয়ের জন্যে এসে জোটে বার ড্যান্সার সোনিয়া, একটি নবদম্পতি, এক খুনী অপরাধী কে নিয়ে পুলিশ ইনস্পেকটর যতীন। মোটেলের একমাত্র কর্মচারী আদি সকলকে নির্দিষ্ট ঘরে পাঠিয়ে দেয়। এবার রহস্যজনক ভাবে খুন হতে থাকে একের পর একজন। বোঝা যায় উপস্থিত কেউ একজন খুন করে চলেছে কিন্তু কে তা বোঝা যায়না। সকলেই একে অপরকে সন্দেহ করে।

## অভিনয়
* জুহি চাওলা - ডাঃ সাক্ষী সাগর
* শিল্পা শেট্টি - সোনিয়া
* রাখি সাওন্ত - কাশ্মীরা
* মার্কন্ড দেশপান্ডে - মানস
* অভতার গিল - জজ
* কেলি দোর্জি - ক্রিমিনাল

## তথ্যসূত্র

বিষয়শ্রেণী:২০০৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:যতীন-ললিত সুরারোপিত চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:ভারতীয় রহস্য রোমাঞ্চ চলচ্চিত্র
ওয়ান্ডার ওম্যান

**ওয়ান্ডার ওম্যান** হল একটি কাল্পনিক সুপারহিরো চরিত্র, যা ডিসি কমিক্স কর্তৃক প্রকাশিত মার্কিন কমিক বইয়ে দেখা যায়। এই চরিত্রটি জাস্টিস লিগের প্রতিষ্ঠাকালীন সদস্য, মনুষ্য-দেবী, এবং আমাজনীয় জনগণের দূত। তার নিজের দেশে তার দাপ্তরিক নাম হল থেমিস্কিরার যুবরাজ্ঞী ডায়ানা, হিপ্পোলিতার কন্যা। মনুষ্য সমাজে অন্তর্ভুক্তি কালে সে তার নাগরিক পরিচিতি যুবরাজ্ঞী ডায়ানা গ্রহণ করে। এই চরিত্রটিকে "অ্যামেজিং আমাজন", "স্পিরিট অব ট্রুথ", "থেমিস্কিরাস চ্যাম্পিয়ন", এবং "প্রেম ও যুদ্ধের দেবী" বলেও ডাকা হয়।

ওয়ান্ডার ওম্যানের লেখক মার্কিন মনোরোগ বিশেষজ্ঞ ও লেখক উইলিয়াম মৌল্টন মার্স্টন, এবং চিত্রশিল্পী হ্যারি জি. পিটার। মার্স্টনের স্ত্রী এলিজাবেথের প্রেমিক অলিভ বাইরনকে মার্স্টনের অনুপ্রেরণা বলে উল্লেখ করা হয়। মার্স্টন নারীবাদী ও জন্ম নিয়ন্ত্রণে পাইওনিয়ার মার্গারেট স্যাঙ্গার থেকেও অনেক অনুপ্রাণিত হয়েছেন। এই চরিত্রটি প্রথম দেখা যায় ১৯৪১ সালের অক্টোবরে *[[অল স্টার কমিক্স]]* #৮ এ এবং প্রথম কভারে আসে ১৯৪২ সালের জানুয়ারিতে সেন্সেশন কমিক্স #১ এ। ১৯৮৬ সাল এক বছর ব্যতীত প্রায় নিয়মিতই ডিসি কমিক্স থেকে ওয়ান্ডার ওম্যান শিরোনাম প্রকাশ হয়।

## অন্যান্য মাধ্যমে

*[[অল স্টার কমিক্স]]* #৮ এ প্রথম প্রকাশিত হওয়ার পরে যুবরাজ্ঞী ডায়ানা/ওয়ান্ডার ওম্যান কমিক বইয়ের বাইরেও কয়েকটি ফরম্যাটে প্রকাশিত হয়েছে। এই ধরনসমূহ হল অ্যানিমেশন টেলিভিশন শো, ডিরেক্ট-টু-ডিভিডি অ্যানিমেশন চলচ্চিত্র, ভিডিও গেম, ১৯৭০ এর দশকের লাইভ-অ্যাকশন টেলিভিশন শো *[[ওয়ান্ডার ওম্যান (টিভি ধারাবাহিক)|ওয়ান্ডার ওম্যান]]*, ২০১৪ সালের কম্পিউটার অ্যানিমেশন চলচ্চিত্র *[[দ্য লেগো মুভি]]* (প্রথম রূপালি পর্দায় অভিষেক), এবং লাইভ-অ্যাকশন ডিসি কমিক্স চলচ্চিত্র *[[ব্যাটম্যান ভার্সেস সুপারম্যান: ডন অব জাস্টিস]]* (২০১৬) ও *[[ওয়ান্ডার ওম্যান (২০১৭-এর চলচ্চিত্র)|ওয়ান্ডার ওম্যান]]* (২০১৭)। ২০১৭ সালের নভেম্বরে ডিসি কমিক্সের *[[জাস্টিস লিগ (চলচ্চিত্র)|জাস্টিস লিগ]]* ছবিতে দেখা যাবে।

## তথ্যসূত্র

## বহিঃসংযোগ

* ওয়ান্ডার ওম্যান দাপ্তরিক ওয়েবসাইট 
* DC Comics.com-এ ওয়ান্ডার ওম্যানের গল্প 
* AmazonArchives.com
* Wonder of Wonders
* 
* 
* Marston, William Moulton. *Emotions Of Abnormal People*.  London: Kegan Paul, Trench, Trübner & Co, Ltd. 1928.  
* Rosenberg, Robin S. "Wonder Woman As Émigré - Why would Wonder Woman leave her idyllic existence on Paradise Island?", *(Article)* (2010).
* Rosenberg, Robin S. "Wonder Woman: Compassionate Warrior for Peace", *(Article)* (2013): 1-35.
* Valcour, Francinne. "Manipulating The Messenger: Wonder Woman As An American Female Icon", *(Dissertation)* (2006): 1-372.

বিষয়শ্রেণী:কাল্পনিক দেবী
বিষয়শ্রেণী:কাল্পনিক যুবরাজ্ঞী
বিষয়শ্রেণী:কাল্পনিক কূটনীতিক
বিষয়শ্রেণী:কাল্পনিক নারী চিকিৎসক
বিষয়শ্রেণী:কাল্পনিক গ্রিক ব্যক্তিত্ব
বিষয়শ্রেণী:ডিসি কমিক্সে গ্রিক-রোমান পুরাণ
বিষয়শ্রেণী:নারী বিষয়ক কমিক্স
বিষয়শ্রেণী:মার্কিন যুক্তরাষ্ট্রের সেনাবাহিনীতে কাল্পনিক নারী
বিষয়শ্রেণী:মার্কিন সুপারহিরো
বিষয়শ্রেণী:সুপারহিরো চলচ্চিত্রের চরিত্র
বিষয়শ্রেণী:মার্কিন সংস্কৃতি
মাংকি ডি. লুফি

**মাংকি ডি লুফি** () হচ্ছে জনপ্রিয় জাপানি মাঙ্গা সিরিজ ওয়ান পিসের কেন্দ্রীয় কিশোর চরিত্র। সিরিজটি চিত্রিত করেছেন ইচিরো ওডা। ১৯৯৭ সালের ১৯ জুলাই সাপ্তাহিক শনেন জাম্প ম্যাগাজিনে ওয়ান পিসের প্রথম চ্যাপ্টারে মাংকি ডি লুফি চরিত্রটি প্রথম প্রকাশ পায়। লুফি নিজের অজান্তে অতিপ্রাকৃত ফল (গাম-গাম ফ্রুট) খেয়ে ফেলে যার জন্য তার শরীর রাবারের বৈশিষ্ট পায়। লুফি নিজেকে জলদস্যুদের রাজা হিসাবে প্রতিষ্ঠা করতে স্ট্র হ্যাট পাইরেটস নামের জলদস্যু দল তৈরি করে এবং তাদের নিয়ে বিশ্বের সেরা গুপ্তধন “ওয়ান পিস” খুজতে সাগর অভিযানে বেরোয়। লুফি মাংকি ডি গার্পের নাতি এবং মাংকি ডি ড্রাগনের পুত্র। শৈশবে লুফি দত্তক দুই ভাই পোর্টস ডি এস এবং সাবোর সাথে তার পালক মা কাড়লি দাদানের কাছে বেড়ে ওঠে।

## জনপ্রিয়তা
চরিত্রের জনপ্রিয়তার বিচারে লুফি তিনটি *শেনেন জাম্প* জরিপে প্রথম হয়েছে।

## তথ্যসূত্র

## বহিঃসংযোগ
* মাংকি ডি লুফি  — ইন্টারনেট মুভি ডেটাবেজ

মাঙ্গা
বিষয়শ্রেণী:কল্পকাহিনীর চরিত্র
বিষয়শ্রেণী:ওয়ান পিসের চরিত্র
১৯৯৪-এর বাংলাদেশ আনসার বিদ্রোহ

বাংলাদেশ সেনাবাহিনীর কর্মকর্তাদের প্রত্যাহার, রেশন-বেতন বৃদ্ধিসহ বেশ কিছু দাবিতে ১৯৯৪ সালে আনসার বাহিনীর সদস্যদের মধ্যে অসন্তোষ দেখা দেয়। যা ওই বছরের ৩০শে নভেম্বর বিদ্রোহে রুপ নেয়। ওই দিন আনসার সদস্যরা ৪০ জন সেনা কর্মকর্তা ও তাদের পরিবারকে জিম্মি করে এবং তৎকালীন প্রধানমন্ত্রী খালেদা জিয়ার সাথে সাক্ষাত করতে চান। প্রধানমন্ত্রীর নির্দেশে ওই বছরের ৪ঠা ডিসেম্বর সেনাবাহিনী, বিডিআর (বর্তমান বিজিবি) ও পুলিশ বিদ্রোহ নিয়ন্ত্রণ করে। যৌথ অভিযানে ৪ জন বিদ্রোহী মারা যায় ও ১৫০ জন আহত হয়। ব্যর্থ হয় আনসারদের বিদ্রোহ। ঘটনার পরে শাস্তি হিসেবে দুই হাজার ৪৯৬ জন আনসার সদস্যকে গ্রেপ্তার ও চাকরিচ্যুত করা হয়।

## আরও দেখুন
* ২০২৪-এর বাংলাদেশ আনসার বিদ্রোহ

## তথ্যসূত্র

বিষয়শ্রেণী:১৯৯৪-এ বাংলাদেশ
বিষয়শ্রেণী:বাংলাদেশে সামরিক অভ্যুত্থান
বিষয়শ্রেণী:বাংলাদেশে খুন
বিষয়শ্রেণী:১৯৯৪-এর সশস্ত্র সংঘাত
বিষয়শ্রেণী:বাংলাদেশে সহিংসতা
বিষয়শ্রেণী:বাংলাদেশের সামরিক ইতিহাস
বিষয়শ্রেণী:বাংলাদেশের ইতিহাস (১৯৭১-বর্তমান)
রাইপুর ব্লক মহাবিদ্যালয়

**রাইপুর ব্লক মহাবিদ্যালয়** হল পশ্চিমবঙ্গের বাঁকুড়া জেলার রাইপুরে অবস্থিত একটি সাধারণ ডিগ্রি কলেজ। ২০১০ সালে প্রতিষ্ঠিত এই কলেজে কলা বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।

রাইপুর ব্লক মহাবিদ্যালয়ের বিভাগগুলি হল: 
* বাংলা
* ইংরেজি
* ইতিহাস 
* দর্শন
* সংস্কৃত
* সাঁওতালি
* রাষ্ট্রবিজ্ঞান

## তথ্যসূত্র

বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ
বিষয়শ্রেণী:বাঁকুড়া জেলার বিশ্ববিদ্যালয় ও কলেজ
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১০-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
স্বামী স্ত্রী (১৯৮৭-এর চলচ্চিত্র)

***স্বামী স্ত্রী*** সুভাষ দত্ত পরিচালিত ১৯৮৭ সালের বাংলাদেশী প্রণয়ধর্মী নাট্য চলচ্চিত্র। এস এস প্রডাকশন্সের ব্যানারে ছবিটি প্রযোজনা করেছেন শাবানা। এতে প্রধান চরিত্রে অভিনয় করেছেন শাবানা, রাজ্জাক, আলমগীর, পারভীন সুলতানা দিতি, রাজীব প্রমুখ।

স্বামী স্ত্রী চলচ্চিত্রটি ১৯৮৭ সালে ৩১ জুলাই বাংলাদেশে মুক্তি পায়। পারভীন সুলতানা দিতি এই ছবিতে সাবিনা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।

## কুশীলব
* শাবানা - সালমা
* রাজ্জাক - সালাউদ্দিন বাহাদুর
* আলমগীর - বাদল চৌধুরী
* পারভীন সুলতানা দিতি - সাবিনা
* আনোয়ার হোসেন - জনাব খান
* নারায়ণ চক্রবর্তী - জনাব রহমান
* রাজীব - রহমানের ব্যবসায়িক অংশীদার
* আশীষ কুমার লোহ - খলিল তালুকদার
* জহিরুল হক - ডঃ আলম
* সিরাজুল ইসলাম - ইকবাল
* অমল বোস - মন্টু মিয়া
* সুষমা - সালাউদ্দিনের মা

## সঙ্গীত
স্বামী স্ত্রী চলচ্চিত্রের গানের সুর ও সঙ্গীত পরিচালনা করেছেন আলাউদ্দিন আলী। গীত রচনা করেছেন আলাউদ্দিন আলী ও প্রদীপ গোস্বামী। গান রেকর্ড করা হয় বারী রেকর্ডিং স্টুডিওতে। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ও শামীমা ইয়াসমিন দিবা।

### গানের তালিকা

## পুরস্কার
;জাতীয় চলচ্চিত্র পুরস্কার
* **বিজয়ী:** শ্রেষ্ঠ পার্শ্ব অভিনেত্রী - পারভীন সুলতানা দিতি

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮৭-এর চলচ্চিত্র
বিষয়শ্রেণী:১৯৮০-এর দশকের প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:সুভাষ দত্ত পরিচালিত চলচ্চিত্র
বিষয়শ্রেণী:শাবানা প্রযোজিত চলচ্চিত্র
বিষয়শ্রেণী:এস এস প্রডাকশন্সের চলচ্চিত্র
ষষ্ঠীপদ চট্টোপাধ্যায়

**ষষ্ঠীপদ চট্টোপাধ্যায়** (৯ মার্চ ১৯৪১ — ৩ মার্চ ২০২৩) একজন ভারতীয় বাঙালি শিশুসাহিত্যিক যিনি রহস্য ও গোয়েন্দা কাহিনি লেখার জন্যে খ্যাত। তার সৃষ্ট জনপ্রিয়তম গোয়েন্দাকাহিনি *পাণ্ডব গোয়েন্দা* সিরিজ।

## প্রারম্ভিক জীবন
ষষ্ঠীপদ চট্টোপাধ্যায় ২৫ ফাল্গুন, ১৩৪৭ বঙ্গাব্দে (৯ মার্চ ১৯৪১ খ্রিস্টাব্দ) হাওড়া জেলার খুরুট ষষ্ঠীতলায় জন্মগ্রহণ করেন। কিশোর বয়েস থেকেই সাহিত্যসাধনা শুরু হয় তাঁর। ছোটবেলায় অ্যাডভেঞ্চার প্রিয় ছিলেন ও বিভিন্ন জায়গায় সাধু-সন্ন্যাসীর সঙ্গ করেছেন। তাঁর গল্প উপন্যাসে ভ্রমণের ছাপ পাওয়া যায়। রামরাজাতলাতে নিজ বাসভবনে থাকতেন এই সাহিত্যিক।

## সাহিত্য কীর্তি
১৯৬১ সাল থেকে আনন্দবাজার পত্রিকার রবিবাসরীয়'র সাথে যুক্ত হন ষষ্ঠীপদ। তিনি অজস্র রহস্য-রোমাঞ্চ কাহিনি, ভৌতিক গল্প, ভ্রমণকাহিনি লিখেছেন। ১৯৮১ সালে তাঁর সৃষ্ট পাণ্ডব গোয়েন্দার কাহিনি সর্বাধিক জনপ্রিয়তা দেয় তাঁকে। এই কাহিনিগুলি কার্টুন চিত্রে ছোটপর্দাতে পরিবেশিত হয়েছে। পাণ্ডব গোয়েন্দা ছাড়াও প্রাইভেট ডিটেকটিভ অম্বর চ্যাটার্জী, কিশোর গোয়েন্দা তাতার এর অভিযান ইত্যাদি সিরিজ গোয়েন্দা কাহিনী রচনা করেছেন তিনি। তাতারের কাহিনী নিয়ে ২০১৯ সালে নির্মিত হয়েছে গোয়েন্দা তাতার। তাঁর প্রকাশিত গ্রন্থগুলির মধ্যে 'চতুর্থ তদন্ত', 'সোনার গণপতি হীরের চোখ', 'কাকাহিগড় অভিযান', 'সেরা রহস্য পঁচিশ', 'সেরা গোয়েন্দা পঁচিশ', 'রহস্য রজনীগন্ধার', 'দেবদাসী তীর্থ', 'কিংবদন্তীর বিক্রমাদিত্য', 'পুণ্যতীর্থে ভ্রমণ', 'কেদারনাথ', 'হিমালয়ের নয় দেবী' ইত্যাদির নাম করা যায়। দেহাবসানের কিছু পূর্বে তাঁর নিজের চয়ন করা শ্রেষ্ঠ পঁচিশটি অপ্রকাশিত উপন্যাস সংকলন "সেরা পঁচিশ" প্রকাশিত হয়। 

## পুরস্কার
ষষ্ঠীপদ চট্টোপাধ্যায় ২০১৭ সালে শিশুসাহিত্যে তাঁর অবদানের জন্য পশ্চিমবঙ্গ সরকার প্রদত্ত পশ্চিমবঙ্গ বাংলা আকাদেমি পুরস্কার পেয়েছেন।

## তথ্যসূত্র

বিষয়শ্রেণী:বাঙালি লেখক
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি সাহিত্যিক
বিষয়শ্রেণী:বাঙালি শিশুসাহিত্যিক
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় ছোটগল্পকার
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:১৯৪১-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:বাংলা ভাষার লেখক
বিষয়শ্রেণী:ভারতীয় শিশুসাহিত্যিক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের লেখক
বিষয়শ্রেণী:হাওড়ার ব্যক্তি
তাম্বুলপুর ইউনিয়ন

**তাম্বুলপুর ইউনিয়ন** বাংলাদেশের রংপুর জেলার পীরগাছা উপজেলার একটি ইউনিয়। উপজেলা শহর থেকে 8.8 কিলোমিটার পূর্বে অবস্থিত ইউনিয়ন টির বর্তমান ইউপি চেয়ারম্যান মোহাম্মদ বজলুর রশিদ মুকুল। মোট জনসংখ্যা 70 হাজার এবং শতকরা শিক্ষিতের হার  53% । সময় অবহেলিত থাকা ইউনিয়নটি বর্তমানে নানা উন্নয়ন প্রকল্পের দরুন অনেক অগ্রগতি লাভ করেছে। ইউনিয়নটির ভেতরের ব্রিজ কালভার্ট উন্নয়নের মাধ্যমে অর্থনৈতিক প্রসার ঘটেছে।

## বহিঃসংযোগ

বিষয়শ্রেণী:পীরগাছা উপজেলা
মাইজভাণ্ডার আহমদিয়া উচ্চ বিদ্যালয়

**মাইজভাণ্ডার আহমদিয়া উচ্চ বিদ্যালয়** বাংলাদেশের চট্টগ্রাম জেলার একটি শিক্ষাপ্রতিষ্ঠান।

## অবস্থান
প্রতিষ্ঠানটি চট্টগ্রাম জেলার ফটিকছড়ি উপজেলার লেলাং ইউনিয়ন[দমদমা গ্রামে অবস্থিত।

## ইতিহাস
১৯১৬ সালে এ বিদ্যালয়টি প্রতিষ্ঠিত হয়।

## পরিচালনা পরিষদ

## শিক্ষকবৃন্দ
এ বিদ্যালয়ের প্রধান শিক্ষক জনাব আবুল কালাম। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন।

## অবকাঠামো
বিদ্যালয়ে একটি একতলা এবং একটি তৃতীয় তলা ভবন রয়েছে।

## কার্যক্রম
এ বিদ্যালয়ে সহ-শিক্ষা ব্যবস্থা রয়েছে।

## কৃতিত্ব ও ফলাফল

## উল্লেখযোগ্য শিক্ষার্থী

## আরও দেখুন
* ফটিকছড়ি উপজেলার শিক্ষাপ্রতিষ্ঠানের তালিকা

## তথ্যসূত্র

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
অ্যাসটেরিক্স অ্যান্ড দ্য ফলিং স্কাই

***অ্যাসটেরিক্স অ্যান্ড দ্য ফলিং স্কাই*** (, "তার মাথায় আকাশ ভেঙে পড়ে") হল আলবেয়ার ইউদেরজো রচিত ও অঙ্কিত অ্যাসটেরিক্স কমিক বই ধারাবাহিকের ৩৩শ খণ্ড। ২০০৫ সালের ১৪ অক্টোবর এই বইটি প্রকাশিত হয়।

ইউদেরজো এই বইতেই অ্যাসটেরিক্স ধারাবাহিক শেষ না করার ব্যাপারে দৃঢ়সংকল্প ছিলেন। *[[ফাইনান্সিয়াল টাইমস]]* পত্রিকায় দেওয়া এক সাক্ষাৎকারে তিনি বলেন, "না, না, না, এটিই শেষ নয়। এই বইটির প্রচ্ছদটিতে প্রথম অ্যাসটেরিক্স কমিসের প্রচ্ছদপৃষ্ঠাটির ঠিক উল্টো ছবি দেখা গিয়েছে বলে কোনও কোনও সাংবাদিক এমনটাই মনে করেছিলেন। তা অবশ্য দেখা গিয়েছে। কিন্তু তার মাধ্যমে আমি এটা বলতে চাইনি যে এটিই শেষ বই।"

## কাহিনি-সারাংশ
অ্যাসটেরিক্স ধারাবাহিকের পূর্ববর্তী পর্বগুলি মোটামুটি ঐতিহাসিক প্রেক্ষাপটেই রচিত। কিন্তু এই বইতে তার থেকে বেরিয়ে এসে গল গ্রামটির উপর দু’টি প্রতিদ্বন্দ্বী ভিনগ্রহী মহাকাশযানের আবির্ভাব বর্ণিত হয়েছে।

ভিনগ্রহীরা গ্রামে আসার আগে ওবেলিক্স আর অ্যাসটেরিক্স বুনো শুয়োর শিকারে গিয়ে শুকিয়ে কাঠ হয়ে যাওয়া একটি শুয়োরকে দেখে। গ্রামে ফিরে তারা দেখতে পায় গ্রামবাসীরাও মারামারি শুরু করার ঠিক আগের মুহুর্তে সেইভাবেই কাঠ হয়ে গেছে। সৌভাগ্যক্রমে এটাসেটামিক্সই কেবল স্বাভাবিক অবস্থায় ছিলেন। তিনি বলেন, তিনি তার একটু আগেই জাদু পানীয়ের স্বাদ পরীক্ষা করে দেখছিলেন। এতে অ্যাসটেরিক্স বুঝতে পারে, জাদু পানীয়ের প্রভাবেই তারা ওই অদ্ভুত পরিস্থিতির হাত থেকে মুক্ত থাকতে পেরেছে এবং ওবেলিক্স লুকিয়ে গোঁয়ার্তুমিক্সকে একটু জাদু পানীয় খাইয়েছে। অল্পক্ষণের মধ্যেই তারা দেখতে পায় দৈত্যাকার হলুদ একটি গোলকের আকৃতিবিশিষ্ট একটি মহাকাশযান গ্রামের উপরে এসে উপস্থিত হয়েছে। সেই মহাকাশযান থেকে টুন নামে এক ভিনগ্রহী জীব নেমে আসে। সে বলে, সে তার মহাকাশযানে অবতরণ সুইচটি বন্ধ করতে ভুলে গিয়েছিল বলে গ্রামের সবাই ওইভাবে কাঠ হয়ে গিয়েছে। কিছুক্ষণ বাদে মহাকাশযানটি সরে গেলে গ্রামবাসীরা আবার স্বাভাবিক অবস্থায় ফিরে আসে।

দুষ্ট ভিনগ্রহী নাগম্যা আরও বেশি গ্রহ জয় করার জন্য গলেদের "ব্রহ্মাণ্ড-বিখ্যাত" "মহাস্ত্র"টির (এটাসেটামিক্সের জাদু পানীয়) গোপন কথা জানতে ও তা বাজেয়াপ্ত করতে চাইছিল। যদিও সেই অস্ত্রটি ধ্বংস করার উদ্দেশ্য নিয়ে টুন আগেই গল গ্রামে এসে উপস্থিত হয়। শেষে দেখা যায়, জাদু পানীয়টি ভিনগ্রহীদের অনেক পরিকল্পনার ক্ষতিসাধন করছে। নাগম্যা পরাজিত হয়ে পৃথিবী ছেড়ে চলে যেতে বাধ্য হয়। টুনও পৃথিবী ছেড়ে চলে যায়। কিন্তু যাবার আগে সে গ্রামবাসীদের স্মৃতি থেকে তাদের আগমনের ইতিবৃত্ত মুছে দিয়ে যায়। কারণ, জাদু পানীয় তার শারীরবৃত্তের সঙ্গে সঙ্গতিপূর্ণ না হওয়ায় সে যখন সাময়িকভাবে বিশাল আকার ধারণ করেছিল, তখন তাকে যথেষ্ট বিব্রত হতে হয়।

এই বইতে ভিনগ্রহীদের ছবি আঁকা হয়েছে দু’টি আদলে। একদিকে আছে আমেরিকান কমিক বইয়ের সদা-হাস্যমুখ ওয়াল্ট ডিজনি ও ডিসি কমিক্স সুপারহিরোর ধাঁচ, এবং অন্যাদিকে আছে জাপানের ভবিষ্যৎকালীন রোবট ও পোকামাকড়ের আকৃতিবিশিষ্ট ম্যাগনা ধাঁচ।

## পুরস্কার
* ২০০৬ ইগল পুরস্কার – শ্রেষ্ঠ ইউরোপীয় কমিক

## তথ্যসূত্র

ফলিং স্কাই, অ্যাসটেরিক্স অ্যান্ড দ্য
বিষয়শ্রেণী:কথাসাহিত্যে প্রাচীন মহাকাশচারী
বিষয়শ্রেণী:২০০৫-এর বই
বিষয়শ্রেণী:কমিক বইতে ভিনগ্রহীদের আক্রমণ
বিষয়শ্রেণী:আলবেয়ার ইউদেরজো রচিত ও অঙ্কিত কমিক বই
জাকারিয়া আল-কাজউইনি

**জাকারিয়া আল-কাজউইনি** হচ্ছেন ত্রয়োদশ শতাব্দীর ইসলামি স্বর্ণযুগের একজন ফারসী জ্যোতির্বিজ্ঞানী। তিনি ইরানের কাজউইন শহরে ৬০০ হিজরি/১২০৩ খ্রিষ্টাব্দে জন্মগ্রহণ করেন। তিনি নবী মুহাম্মাদের একজন বিশিষ্ট সাহাবী আনাস ইবনে মালিকের বংশধর.

## তথ্যসূত্র

বিষয়শ্রেণী:১২০৩-এ জন্ম
বিষয়শ্রেণী:১২৮৩-এ মৃত্যু
বাহামূত

**বাহামূত** হলো আরব পুরাণশাস্ত্র অনুযায়ী এক বিশাল মাছ যা মহাকাশে বিদ্যমান এক পাত্র পানিতে ভাসমান।

বিষয়শ্রেণী:পৌরাণিক চরিত্র
বিষয়শ্রেণী:আরব্য কিংবদন্তি জীব
ক্যাটরিনা ভনকোভা

**ক্যাটরিনা ভনকোভা** (১লা ডিসেম্বর, ১৯৮৯ সালে প্রাগে জন্মগ্রহণ করেন) একজন চেক টেনিস খেলোয়াড়।

ভ্যানকোভা তার কর্মজীবনে আইটিএফ সফরে ১৫ টি একক এবং ১১ টি ডাবলসে শিরোপা জিতেছেন। ২০ এপ্রিল ২০১৫ সালে তিনি বিশ্বের সেরা নম্বর ২১৮ র্যাঙ্কিংয়ের সেরা একক স্থানে পৌঁছেছেন। ১৮ ই এপ্রিল ২০১৬ তে ডাবলস র্যাঙ্কিংয়ে তিনি বিশ্বের ১৯২ নম্বর স্থানে উঠে এসেছিলেন।

ভ্যানকোভা তার প্রথম ডাব্লুটিএ সফর করেন মার্কেটা ভন্ড্রোসোভার সাথে ২০১৫ সালের প্রাগ ওপেন ডাবলসে। ক্যাটরিনা বোন্ডেরেনকো ও ইভা হার্ডিনোভের বিপক্ষে প্রথম রাউন্ডে হেরে যায় তারা।

## সিঙ্গেলস (১৫-১২)

## দ্বৈত (১২-৭)

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী
এহসান উল হক

**এহসান উল হক** (জন্মঃ সেপ্টেম্বর ২২, ১৯৪৯) পাকিস্তান সেনাবাহিনীর একজন অবসরপ্রাপ্ত জেনারেল যিনি ২০০৭ সালের ৮ অক্টোবর পর্যন্ত পাকিস্তান সামরিক বাহিনীর 'যুগ্ম স্টাফ প্রধানদের সভা' এর সভাপতি হিসেবে দায়িত্ব পালন করেন। ১৯৯৯ সালের সামরিক অভ্যুত্থানের পর (যেটার মাধ্যমে জেনারেল পারভেজ মোশাররফ দেশের শাসন ক্ষমতা গ্রহণ করেন), জেনারেল এহসানকে পাকিস্তান সৈন্যবাহিনীর কিছু খুবই গুরুত্বপূর্ণ পদে নিয়োগ দেওয়া হয় যার মধ্যে ছিলো অশান্ত উপজাতীয় অঞ্চলের একটি বড় সেনাদলের অধিনায়কত্ব করা, গোয়েন্দা সংস্থা আইএসআই এর প্রধানের দায়িত্ব, এবং যুগ্ম স্টাফ প্রধানদের সভাপতির দায়িত্ব পালন।

## সামরিক জীবন
এহসান পাকিস্তান বিমান বাহিনী পাবলিক স্কুল থেকে ১৯৬৭ সালে বের হন, এবং ঐ বছরই তিনি পাকিস্তান সামরিক বিদ্যায়তনের (পাকিস্তান মিলিটারি একাডেমী) ৪১তম কোর্সে ক্যাডেট হিসেবে যোগদান করেন, ১৯৬৯ সালের অক্টোবরে তাকে কমিশন দেওয়া হয় বিমান বিধ্বংসী গোলন্দাজ ইউনিটে। তিনি '৯২ সালের জুনে ব্রিগেডিয়ার এবং ১৯৯৬ এর জুনে জেনারেল হন।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:পাকিস্তানি জেনারেল
বিষয়শ্রেণী:লেজিওঁ দনর প্রাপক
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি বিনিয়োগকারী
বিষয়শ্রেণী:পশতু ব্যক্তি
বিষয়শ্রেণী:পাকিস্তানি বৈমানিক
বিষয়শ্রেণী:পাকিস্তানি কূটনীতিবিদ
বিষয়শ্রেণী:পাকিস্তানি গণতন্ত্রকর্মী
বিষয়শ্রেণী:হিলাল-ই-ইমতিয়াজ প্রাপক
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
বিষয়শ্রেণী:নিশান-ই-ইমতিয়াজ প্রাপক
বিষয়শ্রেণী:লেজিওঁ দনরের নাইট
বিষয়শ্রেণী:সৌদি আরবে প্রবাসী পাকিস্তানি
বিষয়শ্রেণী:পাকিস্তানি গুপ্তচর
ইভা একব্লাড

**ইভা একব্লাড** ১০ জুলাই ১৭২৪ সালে সুইডেনে জন্মগ্রহণ করেন। তিনি কৃষিবিদ-বৈজ্ঞানিক হিসেবে খ্যাত ছিলেন। তার উল্লেখযোগ্য আবিষ্কার হল আলু থেকে ময়দা ও ইথানল তৈরি। তার এই উদ্ভাবন, ১৮ শতাব্দীর সুইডেনের দুর্ভিক্ষ থেকে পরিত্রানের জন্য কার্যকরি ভূমিকা রাখে। তিনি **রয়েল সুইডিস একাডেমি অফ সাইন্স**-এ সদস্যপদ প্রাপ্ত প্রথম মহিলা। ১৫ মে ১৭৮৬ সালে তিনি মৃত্যুবরণ করেন।

বিষয়শ্রেণী:১৭২৪-এ জন্ম
বিষয়শ্রেণী:১৭৮৬-এ মৃত্যু
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য